แรงซื้อกลับ ดัน SET ปิดเช้ารีบาวด์ 1 จุด จับตาปมนายกฯ 8 ปี
SET ปิดเช้ารีบาวด์ 1 จุด รับแรงซื้อกลับหลังดัชนีลงไปที่ 1,584 จุด แนะจับตาผลตัดสินปมนายกฯ 8 ปี 
SET ปิดเช้ารีบาวด์ 1 จุด รับแรงซื้อกลับหลังดัชนีลงไปที่ 1,584 จุด แนะจับตาผลตัดสินปมนายกฯ 8 ปี
30 ก.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์–รายย่อย บล.ซีจีเอส–ซีไอเอ็มบี (ประเทศไทย) กล่าวว่า ตลาดหุ้นไทยช่วงต้นดัชนีปรับตัวลดลงก่อนจะรีบาวด์กลับจากแรงซื้อเก็งกำไรหลังจากดัชนีลดลงไปที่ 1,584 จุด และค่าเงินบาทที่ชะลอการอ่อนค่า เนื่องจากค่าเงินดอลลาร์สหรัฐกลับมาอ่อนค่าลงบ้างแล้ว
นอกจากนี้ นักลงทุนยังรอติดตามคำวินิจฉัยของตุลาการศาลรัฐธรรมนูญในคดีวาระการดำรงตำแหน่ง 8 ปีของ พล.อ.ประยุทธ์ จันทร์โอชา นายกรัฐมนตรี ที่จะมีขึ้นในช่วงบ่ายวันนี้ หากออกมาว่าให้ดำรงตำแหน่งได้ต่อก็จะหนุนให้ดัชนีปรับตัวขึ้นได้เล็กน้อย แต่หากออกมาว่าครบวาระ 8 ปีอาจส่งผลให้ตลาดตกใจและปรับตัวลดลงได้
สำหรับช่วงบ่ายคาดดัชนีไซด์เวย์ในกรอบเพื่อรอคำวินิจฉัย พร้อมให้แนวรับที่ 1,580-1,585 จุด และ แนวต้าน1,600-1,605 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TEGH มูลค่าการซื้อขาย 2,197.41 ล้านบาท ปิดที่ 5.05 บาท เพิ่มขึ้น 0.25 บาท
DELTA มูลค่าการซื้อขาย 1,614.09 ล้านบาท ปิดที่ 670.00 บาท เพิ่มขึ้น 10.00 บาท
BBL มูลค่าการซื้อขาย 1,014.22 ล้านบาท ปิดที่ 136.50 บาท ลดลง 1.50 บาท
AOT มูลค่าการซื้อขาย 948.56 ล้านบาท ปิดที่ 72.75 บาท ลดลง 0.25 บาท
PTTEP มูลค่าการซื้อขาย 719.06 ล้านบาท ปิดที่ 161.00 บาท ราคาไม่เปลี่ยนแปลง